భారత్‌లో మేక్సిస్ కామ్ పెట్టుబడులు
కోల్‌కత (ఏజెన్సీ)| Srinivasulu| Last Modified      సోమవారం,  5 మే 2008 (16:07 IST)
మలేషియా అగ్రశ్రేణి మొబైల్ ఫోన్ సంస్థ మేక్సిస్ కమ్యూనికేషన్స్ భారత్‌లో తమ నెట్‌వర్క్ విస్తరణ నిమిత్తం 400-500 డాలర్ల మేర పెట్టుబడి పెట్టనున్నట్టు ఆ సంస్థ చీఫ్ ఎక్జిక్యూటివ్ సందీప్ దాస్ తెలిపారు.
కోల్‌కతలో జరిగిన విలేకరుల సమావేశంలో ఆయన మాట్లాడుతూ వచ్చే రెండేళ్లలో భారత్‌లో తమ కార్యకలాపాలను విస్తరించాలనుకుంటున్నామని వెల్లడించారు. రుణాలు, ఈక్విటీల ద్వారా ఈ పెట్టుబడులు సమకూర్చగలమని తెలిపారు.
దేశంలోని పది టెలికాం సర్కిల్‌లలో కార్యకలాపాలు సాగిస్తున్న ఎయిర్‌సెల్ సెల్యూలార్ లిమిటెడ్‌లో మేక్సిక్ 74శాతం పెట్టుబడి కలిగి ఉందన్నది గమనార్హం. మిగిలిన 26శాతం వాటాలు అపోలో హాస్పిటల్స్‌ ఆధీనంలో ఉంది.
సంబంధిత వార్తలు